O PP pide ao goberno local que aclare por que permite débedas a Vendex - Grupo Municipal Partido Popular de Lugo\nO PP pide ao goberno local que aclare por que permite débedas a Vendex\nBy ppdelugo 4 Xaneiro, 2016 Zona ORA\nO voceiro do PP, Jaime Castiñeira, anuncia que esta tarde reclamará na comisión municipal da zona ORA que o goberno municipal proceda “dunha vez por todas” a realizar a liquidación do contrato “despois de máis de cinco meses de retraso”.\nO voceiro do Grupo Municipal do Partido Popular no Concello de Lugo, Jaime Castiñeira, pide que o goberno municipal aclare por que permite a Vendex continuar coas débedas que ten contraído coa administración municipal.\nNesa liña, Castiñeira indica que “despois de máis de cinco meses da rescisión do contrato, aínda non se procedeu á liquidación coa empresa, polo que non están saldadas as contas”, de xeito que Vendex non ingresou a parte correspondente da recadación “polo menos do último mes”. Paralelamente, o goberno municipal tampouco se preocupou por recuperar os equipos, cunha amortización valorada nuns 680.000 euros e que deberían ser de propiedade municipal, que a empresa decidiu retirar e gardar en almacéns propios “sen que os socialistas se interesasen polo que, de acordo co contrato, é de todos e xa non da empresa”.\nOs populares reclamarán explicacións respecto desta situación na reunión da comisión para a municipalización do servizo que se celebrará esta tarde no Concello, se ben “dá a impresión de que o único obxectivo da alcaldesa, e así o ratifica cada paso que vai dando, é que Vendex continúe ocupándose da zona ORA da cidade”. “Terán que dar explicacións de por que queren, a toda costa, que unha empresa que está acusada no xulgado de subornos a políticos a cambio de contratos siga encargándose da xestión deste servizo”, afirma Castiñeira, ao tempo que apunta que “unha nova licitación provisional, como presume a alcaldesa, daríalle todas as vantaxes a Vendex, porque é a que ten todos os equipos e, polo tanto, máis posibilidades para realizar unha oferta que lle acabe dando, de novo, o contrato”.\nDurante a xuntanza desta tarde, os populares defenderán novamente a súa proposta para que Lugo conte cun sistema de rotación gratuíto controlado polo Concello e exclusivamente naquelas zonas onde sexa estritamente necesario “incluso só en fragmentos dalgunha das rúas nas que existía agora”. Así mesmo, apelarán ao “sentido común” para que “os gobernos socialistas deixen de xestionar a parches, por exemplo coa zona ORA por un lado e o transporte urbano por outro, sen introducir nel nin unha soa mellora con respecto ao modelo que había hai 50 anos”. “En lugar de ter unha visión global de conxunto, con pasos encamiñados cara a un modelo común, o que hai é un goberno perdido que non sabe por onde anda”, asegura o voceiro popular.\n“En calquera caso, o que parece evidente é que a alcaldesa vai incumprir outro dos seus compromisos, que era o de dar resposta á situación que ela mesmo provocou nun prazo máximo de oito meses, porque xa imos camiño de seis e a solución semella moi lonxe”, conclúe Castiñeira.


Imposto sobre Vehículos de Tracción Mécanica (IVTM). Exención vehículos matriculados a nome de persoas con minusvalía para o seu uso exclusivo.\nEstarán exentos do imposto os vehículos matriculados a nome de minusválidos para o seu uso exclusivo. Esta exención aplicarase en tanto se manteñan ditas circunstancias, tanto aos vehículos conducidos por persoas con discapacidade como aos destinados ao seu transporte.\nSolicitude do interesado coa documentación esixida.\nComprobación e requerimiento, se procede, da documentación.\nInforme-proposta do servizo de Facenda.\nNotificación da proposta de resolución no caso de que sexa desestimatoria.\nResolución do Concelleiro delegado de Facenda.\nPersoas con minusvalía en grao igual ou superior ao 33%, titulares de vehículos destinados ao seu uso exclusivo.\nA solicitude de exención e resto de documentación pódese presentar en:\nDocumentación acreditativa da representación.\nFotocopia do Permiso de Circulación do vehículo.\nFotocopia da Tarxeta de Inspección Técnica do Vehículo.\nDeclaración do uso exclusivo do vehículo baixo a responsabilidade do titular minusválido (en reverso da solicitude).\nUn dos seguintes documentos:\nFotocopia do certificado oficial acreditativo da súa minusvalía e grao, expedido pola Xunta de Galicia ou órgano competente en cada caso.\nFotocopia da resolución, ou certificado desta, que expida o Instituto Nacional da Seguridade Social pola que se recoñeza a condición de pensionista por incapacidade permanente total, absoluta ou grande invalidez.\nFotocopia da resolución do Ministerio de Facenda e Administracións Públicas ou do Ministerio de Defensa pola que se recoñeza unha pensión de xubilación ou retiro por incapacidade permanente para o servizo, ou por inutilidade.¡\nNon resultará aplicable a exención aos suxeitos pasivos beneficiarios da mesma por máis dun vehículo simultáneamente.\nServizo de Facenda Rúa da imprenta nº 2, 2º 988 388 114 de 9 h a 14 h.\nServizo de Facenda Rúa da imprenta nº 2, 2º 988 388 114\nServizo de Facenda de 9 h a 14 h.\nModelo 808 - Solicitud beneficios fiscales IVTM vehículos matriculados a nome de persoas con minusvalía para o seu uso excusivo\nModelo de representación nos procedementos iniciados a instacia de parte en materia tributaria\nTexto refundido da Lei reguladora das Facendas Locais (RD Lexislativo 2/2004, de 5 de marzo).\nRegulamento Xeral das actuacións e procedementos de xestión e inspección tributaria e de desenvolvemento das normas comúns dos procedementos de aplicación dos tributos (RD 1065/2007, de 27 de xullo)\n00. ORDENANZA FISCAL Nº 0 - Ordenanza fiscal xeral de xestión, liquidación, recadación e inspección e indice de rúas.\n01. ORDENANZA FISCAL Nº 1 - Ordenanza fiscal reguladora do imposto sobre bens inmobles.


A Illa de Ons por Staffan Mörling – Capítulo 0\nVenres, 9 Xullo 2010.\nEste vídeo, que me amablemente David me posteou nos comentarios do último das Repúblicas de Homes Libres, permite comprender a experiencia do antropólogo Staffan Mörling no estudo etnográfico da Illa de Ons, onde foi a investigar nos anos 70 e rematou por casar. Contén unhas fermosas imaxes de Ons naquela época (un luxo) e a descrición precisa, emocionada e contida que fai Mörling da vida na illa. O vídeo está realizado por Diego Torres a partir das imaxes do irmán de Mörling e a entrevista que se lle fixo ao antropólogo.\nbaldíos de corrubedo\nExploradores Urbanos, o novo proxecto dos alumnos de Cuarto de Xornalismo da USC\nYo me iba a vivir allí….\nXa o vira no seu momento a través da web da Federación Galega pola Cultura Marítima e Fluvial http://www.culturamaritima.org/\nSe non me equivoco, creo que o dorneiro é o propio sogro de Mörling. Impresionante a pericia e facilidade coa que manexa a dorna nese mar fóra da ría(unha embarcación que require moitos anos de mar para sabela levar así), e nada menos que vestido de domingo… como se tal cousa!\n12 / Xullo/ 2010\nCorríxome e confirmo o dito: efectivamente é o sogro de Mörling. El mesmo o di. (Cousas de ver o video sen audio e da miña mala memoria…)\n20 / Xullo/ 2010\npois si que gostei da “emoción contida” e do dexotismo de escoitar falar das Ons con este acento peculiar\nLogo de tantos verans acampando en Camaguey (lease Melide), emocioneime de ver as illas cultivadas e a xente vivindo nela.\nE como dixo Moncho Angueria antes, resaltando o “protagonista” desde fermoso documental, “nada menos que vestido de domingo… como se tal cousa”. Asi é a xente mariñeira, doutra caste moi diferente dos que somos de terra.\n10 / Agosto/ 2010\nEra unha parte desa paisaxe que non se pode perder…\nFacia a un sentir unhas proporcións…sua pequenez, a pequenez dun, miña pequenez…\nPura poesía. Grazas.


Xermola_Que queremos na Área fluvial de Cabreiros\nComo xa saberás, Xermola é un proxecto para a rexeneración da área recreativa e fluvial de Cabreiros, no concello de Xermade. Na seguinte enquisa queremos coñecer un pouco máis ás persoas que usades o espazo, ou ben o chegastes a usar nun pasado, para poder contar coas vosas experiencias e aportacións para crear un coñecemento base do que partir o noso traballo técnico. Ao final da mesma, sitúate no mapa! A información recollida será tratada con carácter anónimo. Grazas por participar!\nCal é o teu xénero\nParroquia de Cabreiros\nOutras parroquias de Xermade\nOutros concellos da comarca da Terra Chá\nOutras zonas de Galicia\nde Fóra de Galicia\nEscribe 3 cousas que mellorarías\nEscribe 3 cousas que che gusten do lugar\nSe queres, sube algunha imaxe do lugar (optional)


O Centro Singular de Investigación en Tecnoloxías Intelixentes da USC presenta o seu novo Plan Estratéxico para o próximos catro anos, fundamentado sobre oito eixos principais de actuación que guiarán as decisións chave ata 2023. «Hai agora un ano, o CiTIUS decidiu especializarse en Tecnoloxías Intelixentes. A nosa ambición é ser un referente internacional nun ámbito que transformará o noso mundo como ningún outro avance ou desenvolvemento tecnolóxico no pasado. Queremos que a nosa investigación sexa transcendente, e transmitila e transferila co maior impacto posible». Con este prefacio a cargo do seu director científico, Senén Barro, o Centro Singular de Investigación en Tecnoloxí...\nSenén Barro, Premio Nacional de Informática SCIE – Fundación BBVA 2020\nmércores, 27 maio, 2020 - 23:21\nO director científico do CiTIUS da USC obtén o prestixioso galardón ‘José García Santesmases’ en recoñecemento á súa traxectoria profesional, «polas súas achegas de gran calidade ao campo da intelixencia artificial e á transferencia do coñecemento». Premio Nacional de Informática: o director científico do CiTIUS, Senén Barro, foi galardoado cun do tres Premios de Investigación Sociedade Científica Informática de España (SCIE) – Fundación BBVA 2020 fallados este martes polo xurado da cuarta edición, reunido por videoconferencia. Barro, catedrático de Ciencias da Computación e Intelixencia Artificial (IA) na Universidade de Santiago de Compostela (USC), obtivo o Premio José García ...\nTroco na dirección adxunta do CiTIUS: a investigadora Paula López Martínez sucede no cargo a Paulo Félix Lamas\nvenres, 17 abril, 2020 - 14:03\nA científica, adscrita ao CiTIUS desde a súa creación e profesora titular da USC, lidera a participación da institución no proxecto europeo ‘MENELAOS_NT’, unha das dúas redes H2020 European Training Networks (ETNs) obtidas polo Centro en 2019 Paula López, doutora en Física e investigadora adscrita ao CiTIUS (Centro Singular de Investigación en Tecnoloxías Intelixentes da Universidade de Santiago), vén de ser designada oficialmente nova directora adxunta. Deste xeito, a científica acompañará no liderado do Centro ao catedrático da USC Senén Barro, designado como director científico en maio de 2019. O nomeamento prodúcese tras unha década de crecemento e consolidación do ...


A secretaria xeral de Emprego, Covadonga Toca, e o director xeral de Orientación e Promoción Laboral, Alfonso Marnotes, mantiveron hoxe en Vigo un encontro co presidente de Aclunaga, Marcos Freire, e empresas deste sector para expoñerlles as axudas do Goberno galego e os programas de formación neste ámbito\nToca destaca que un dos retos principais da Axenda 20 para o Emprego é que o sistema formativo se oriente á realidade da industria, adaptando a cualificación dos traballadores ás necesidades que demanda o sector produtivo\nMarnotes indica que xa está aberto o prazo de solicitude para as unidades formativas na empresa, tanto para desempregados como ocupados\nNa cidade de Vigo poranse en marcha 50 cursos para 800 profesionais do naval\nO desemprego baixou en 2017 neste ámbito un 23,76%, ao tempo que se asinaron máis de 32.200 novos contratos\nVigo, 14 de febreiro de 2018.- Os máximos responsables de Emprego e de Orientación e Promoción Laboral da Consellería de Economía, Emprego e Industria, acompañados por técnicos do Igape e da Axencia Galega de Innovación (Gain), participaron hoxe en Vigo nun encontro co presidente do Clúster do Naval Galego (Aclunaga), Marcos Freire, e empresas do sector para expoñerlles os programas de formación e axudas que a Xunta ten a disposición do naval.\nO director xeral de Orientación e Promoción Laboral, Alfonso Marnotes, puxo en valor as diferentes actuacións que ofrece a Administración autonómica para a cualificación de traballadores e desempregados deste ámbito como é o programa de formación para ocupados, que reserva este ano un millón de euros ao naval para a cualificación de preto dun milleiro de traballadores, a través de 63 cursos que terán lugar en Vigo, Arteixo, Narón e Lugo. Impartiranse accións nas especialidades de soldadura, robótica, calderería ou deseño do naval, entre outros. Específico para a cidade viguesa, poranse en marcha 50 accións para 800 profesionais.\nA esta iniciativa únense este ano tamén as unidades formativas na empresa, tanto para desempregados como ocupados. As primeiras convocatorias destes programas xa saíron publicadas no DOG. En global, para estes dous programas destínanse 6,35 millóns en 2018, a través dos que se cualifica a desempregados con formación á carta na propia empresa, que ten que comprometerse a un mínimo de contratación; e a traballadores de empresas de sectores estratéxicos entre os que se atopa o naval.\nMarnotes, ademais, resaltou o plan de formación especializado e específico para este eido que se puxo en marcha o pasado ano. En 2017 comezaron 57 cursos nos que participaron 883 alumnos e alumnas cun investimento de 4,3 millóns de euros.\nDoutro lado, no encontro, tamén se expuxeron as axudas e servizos do Igape dirixidas ás empresas do naval para mellorar a súa competitividade como é o programa ReAcciona, para a formación especializada no ámbito 4.0, ou os apoios para avanzar na súa internacionalización cara a novos mercados. As empresas auxiliares do sector naval tamén están a impulsar o seu potencial competitivo con investimentos no ámbito 4.0, apoiados a través do Igape no marco dun proxecto colectivo coordinado por Aclunaga, ao abeiro da segunda convocatoria de axudas neste ámbito de actuación.\nEn materia de innovación, presentouse o mapa de apoios da Axencia Galega de Innovación para 2018, que se centra en iniciativas encamiñadas principalmente a apoiar a I+D+i, tamén no ámbito do naval. Neste senso, destacan convocatorias como a Fábrica Intelixente, dirixida a apoiar proxectos de investigación e desenvolvemento no ámbito industrial para avanzar cara a implementación da Industria 4.0 ou a nova convocatoria de Conecta Peme, que apoia proxectos de investigación industrial, desenvolvemento experimental e innovación en materia de organización e procesos, en cooperación entre varias empresas, con participación de pemes.\nA Xunta, ademais, conta coas unidades mixtas de investigación nas que empresas e centros tecnolóxicos desenvolven, tamén no sector naval, proxectos estratéxicos e innovadores para a industria.\nEste apoio ao sector industrial galego enmárcase no futuro Plan Galicia Innova 2020, que actualmente se atopa en fase de consultas, que contará cun investimento público-privado de 1775 millóns para impulsar, a través da innovación, a actividade económica e industrial e xerar máis emprego.\nPara rematar, Toca indicou que a Xunta con estas actuacións pretende seguir contribuíndo a que o desemprego baixe neste sector, como xa aconteceu no último ano cando, en comparación con 2016, o paro neste eido rexistrou unha baixada do 23,76%, ao tempo que se asinaron máis de 32.200 novos contratos. Así mesmo, puxo en valor a etapa de crecemento que está a vivir o sector, lembrando que Galicia encabeza en España esta recuperación. “O esforzo realizado polo Goberno galego da man do sector está dando os seus froitos para que a nosa Comunidade recupere o seu liderado neste ámbito: a actividade e o emprego”, afirmou.


Temas: ESTADO DE ALARMA CORONAVIRUS CRISE CONFINAMENTO FAMILIA VIVENDA PISOS ARQUITECTURA DESEñO CORENTENA\n'A Clínica das casas', o servizo para mellorar a habitabilidade dos fogares no confinamento\nPor Uxía Iglesias | SANTIAGO DE COMPOSTELA | 25/04/2020 | Actualizada ás 22:00\nA casa converteuse neste contexto de confinamento por mor do coronavirus no espazo no que a meirande parte da poboación pasa as 24 horas do día. O mundo enteiro reduciuse a esas catro paredes e dentro delas desenvolvemos toda a nosa vida. Poida que quen nunca tivera balcón ou unha pequena terraza no seu piso sexa neste preciso momento cando se decate de canto o necesita, e poida que quen sempre o tivera, nunca o valorara tanto coma agora.\nO noso estado durante o confinamento depende, en boa medida, das condicións de habitabilidade das nosas vivendas. Hai quen ten espazo para facer deporte no salón e quen pode aplaudir folgado dende o seu amplo patio; e hai quen ten que manobrar o nunca visto para conseguir un chisco de intimidade ou quen precisa sacar medio corpo pola ventá para atopar algo de sol. Hainos que mesmo nin iso poden: o 4% dos fogares galegos pasa o confinamento sen ver a rúa dende a súa vivenda ao tratarse de pisos interiores, sinala un informe recente de Idealista. En xeral, as nosas casas "non están preparadas" para pasar nelas un confinamento.\nQuizais esta insólita situación sirva para poñer de relevo a gran necesidade duns bos deseños de vivendas para mellorar as nosas vidas. Xustamente por iso, a Escola Técnica Superior de Arquitectura da Universidade da Coruña vén de botar a andar un servizo que pretende analizar as patoloxías das nosas casas e buscar solucións adecuadas e personalizadas. Cos ollos postos no "que facer para o día despois", este grupo de profesionais da arquitectura enseguida se decatou de que "a vivenda era o único dispositivo que hoxe lle pode facer fronte á pandemia".\nE por iso mesmo, asumindo a propia responsabilidade do deseño e da xestión dos espazos domésticos, maquinaron un servizo para "botar unha man como colectivo" e "mellorar a xestión do hábitat en tempos de confinamento", conta un dos seus promotores, Plácido Lizancos. O resultado é 'A Clínica das casas', unha web que pon a disposición de calquera persoa interesada un servizo de asistencia - a través de WhatsApp ou dun correo electrónico - ao que se pode enviar o caso: unha descrición do problema que se atopa nunha vivenda durante estes días e unha solicitude de axuda. Tamén son benvidas as ideas e reflexións ao redor dos deseños das vivendas.\nPatio interior dunha casa | Fonte: Idealista\nAdemais deste servizo, a web ofrece catálogos de boas prácticas e unha recompilación de artigos de prensa sobre o papel da arquitectura durante o estado de alarma. "Estamos rexistrando máis de 5.000 visitas en cousa de días, é espectacular", conta Lizancos. "Agora traballamos na diseminación do servizo e na produción dun catálogo de cuestións susceptibles de ser atendidas por unha clínica". Porque pode parecer que haxa patoloxías que son consubstanciais á nosa vivenda, pero sempre se lles pode dar unha volta da man das persoas expertas.\nCONSCIENTES DAS LIMITACIÓNS DAS NOSAS CASAS\nSegundo o arquitecto, antes de que o confinamento inundara as nosas vidas, a maior parte da xente estaba moi satisfeita coas súas casas e "só unha facción tiña unha actitude crítica" cara ao espazo doméstico. Acontecía isto porque fóra de tempos de corentena, moitas das "presións vitais" resólvense no espazo urbano, no traballo, nos espazos de lecer... Mais lonxe diso, agora, que as persoas pasamos as 24 horas do día metidas nun mesmo lugar, "descubrimos que a vivenda é un espazo moi esquemático, simple e que está concibido por parámetros economicistas", describe o arquitecto.\n"De feito, cando as vivendas se ofertan no mercado fano en función dos metros cadrados e do número de espazos que teñen. Ninguén fala das súas condicións de habitabilidade, da riqueza dos seus espazos, das vistas que teñen, das posibilidades de organización e de intimidade...", continúa. "Agora é cando a xente evidencia que as vivendas teñen limitacións". Da noite á mañá, eses espazos nos que quizais faciamos pouca vida convertéronse, non só en casa, senón tamén en lugar de traballo, espazo de lecer... E decatámonos, xa que logo, das súas grandes eivas: reducida flexibilidade, pouca conexión co exterior, necesidade dunha boa iluminación...\nDESEÑAR PARA AS PERSOAS\n"Épocas de confinamento sempre poden repetirse, por múltiples razóns. Cómpre deseñar as vivendas para as persoas, para poder convivir nas distancias curtas", indica Lizancos. Facer das casas lugares nos que non só durmir. Dar a súa debida importancia á creación de espazos de socialización, de lecer, de traballo, de ensino... e reverter ese concepto de vivenda "tal e como viña sendo interpretada polo sistema capitalista", afirma o arquitecto. Se ben a normativa de habitabilidade fala de metros cadrados, de dotacións, de temperatura... hoxe "hai que ir a outros parámetros". Aqueles relacionados coa versatilidade do espazo e, sempre, tendo en conta que "a familia típica reprodutiva con dous fillos xa desapareceu".\nHaberá un cambio na arquitectura de cara ao futuro? Plácido Lizancos aposta polo si, aínda que devagar. "As inercias sociais, do mercado e tecnolóxicas son lentas, pero despois de cada crise sanitaria ou cada catástrofe medioambiental prodúcense cambios: invéntase o cuarto de baño, a luz eléctrica, os sumidoiros, os sistemas de ventilación...". As mudanzas deste tempo pasarán pola atención á flexibilidade, á luz, ás orientacións, pola revalorización das terrazas e balcóns e pola necesidade das ventilacións cruzadas. "Hai unha facción da poboación que xa vivía confinada por razóns legais, económicas, de saúde... Para esa xente invisible e para o resto de nós, hai que actuar". Porque na calidade do espazo tamén vai a calidade do noso día a día.\nClaro, si tuviéramos mansiones como los marqueses de Galapagar con piscina y jardín, pasaríamos mucho mejor el confinamiento. Pero todos no somos tan de izquierdas como ellos.\nTí non es de esquerdas, tí es de vox.\nPara dicir o que é EVIDENTE non é preciso ser de Vox nin de Vax nin siquera da UPG ! https://i.gal/gamela15\nClaro, soy de Vox, como cada día más gallegos lo somos, y vivo en un piso de setenta metros cuadrados como casi todo el mundo. En cambio tú, que eres de izquierdas, ¿vives en una mansión como tus jefes los marqueses?\nQue llo conten ao alcalde de Vigo que en pleno estado de alarma (co que iso supón a nivel administrativo!) enviou o borrador do novo Plano Xeral de Ordenación Urbana (para 20 anos) para que lle dean o visto bo Mediambiental ! O novo plano está inzado de PERIS que acolmatarán aínda máis a cidade, de xeito que as parcelas urbanas encheránse de edificios coma fungos... Zonas Verdes para qué...? A Horta do Barrio do Cura será un xardín con catro árbores e 56.000 m2 construidos ! https://flic.kr/p/24MnPKn\nEspaña e Italia son os paises co confinamento mais duro e con mais mortes. Que o gobernó faga test aos colectivos de risco e deixen que a xente faga vida normal e se cree a "inmunidade de rebaño". Incluso tomar o sol e positivo para loitar contra o virus. Da a impresión que a suposta pandemia e o pretexto para recortar liberdades e arruinar a economía e que asi cheguen os "buitres" a comprar o pais de saldo. Mais a xente esta despertado e a indignación crece a mesma velocidade que disminuen os aplausos dende os balcons.


A pouco máis de dous quilómetros do centro de Sanxenxo, tras cruzar Punta Bicaño, a ruta lévanos ata Portonovo, centro turístico con praia e porto deportivo. Continuamos pola costa atravesando puntas (Cabicastro, Sefexeira, Paxariñas) e praias ata chegar a Montalvo, areal cun valioso sistema dunar.\nAo longo da ruta gozamos de espectaculares vistas á Illa de Ons, que forma parte das Illas Atlánticas, o único Parque Nacional de Galicia e un dos quince de España. Noalla é un punto ideal para admirar as dúas illas (A Illa de Ons e Onza ou Onceta). Novos areais despréganse ante nós neste tramo (Bascuas, Pragueira, Foxos, Area Gorda e A Lapa) ata alcanzar a praia da Lanzada, un complexo dunar e intermareal sen parangón nas Rías Baixas e Galicia.\nA historia da ermida de Nosa Señora da Lanzada está salpicada de lendas e rituais sobre a fertilidade. A praia, de 2,5 quilómetros, atrae miles de bañistas no verán e persoas afeccionadas aos deportes náuticos. No castro, situado nun enclave privilexiado, atopáronse importantes restos arqueolóxicos que achegan información de incalculable valor sobre a historia de Galicia.\nA Lanzada supón o tránsito entre Sanxenxo e O Grove, e aí empeza a nosa terceira etapa.


O comité clínico avalía a situación e Ourense segue a ser o principal punto de preocupación | Noticias de Galicia | CRTVG\nPublicado o 06/10/2020 20:54\nO comité clínico está reunido desde media tarde para avaliar a situación da pandemia en Galicia e facer as súas recomendacions para frear a expansión do virus. Ourense segue a ser o principial punto de preocupación.\nSon 88 os novos contaxios nesta xornada na área sanitaria e Ourense capital superou os 500 casos activos. Hai 76 persoas ingresadas e nas últimas horas faleceu unha muller con covid nunha clínica privada da cidade. Tamén se detectaron catro novos gromos en diferentes localidades, que suman 16 positivos.\nOs médicos inciden en que estamos ante un virus que se contaxia por contacto é que é imprescindible evitar as reunións entre non conviventes para frear a súa expansión.\nA cidade de Ourense, con pouco máis de 100.000 habitantes superou os 500 casos de coronavirus. En toda a provincia son 1.084. Os contaxios seguen aumentando, 88 novos nas últimas 24 horas, uns poucos menos ca en xornadas anteriores.\nNo hospital universitario tiveron que instalar un novo punto de recollida de mostras para dar atendido todas as peticións que chegan de atención primaria. En Ourense xa se fan preto dun milleiro de PCR cada día.\nNas últimas horas detectáronse outros catro gromos de coronavirus en Lobios, O Barco, Xunqueira de Ambía e O Carballiño. Todos vinculados a reunións familiares.\nNos hospitais de Ourense hai 75 persoas ingresadas con covid, oito delas en coidados intensivos.


Dereito nobiliario - Wikipedia, a enciclopedia libre\nO Dereito nobiliario é aquela rama do Dereito que se encarga de regula-lo estatuto das persoas nobres e a condición de nobreza; isto é, os dereitos e deberes dos nobres, as formas que toma a nobreza, a transmisión da nobreza e todos aqueles aspectos relativos a esta condición.\nA Nobreza é unha condición social que aparece na maioría das sociedades organizadas antigas, pero que dada a evolución de moitas sociedades cara ós réximes republicanos, hoxe en día practicamente só se conserva en países de réxime monárquico.\nA nobreza é característica das sociedades estamentais. Era sempre un grupo privilexiado, que participaba no goberno do país, e que polo xeral non podía realizar traballos, excepto a carreira militar e a alta administración, así que vivía de rendas que lle pagaban o grupo dos non nobres, os plebeos.\n1 A nobreza no pasado\n1.1 O estamento nobre\n1.2 Os dereitos de señorío\n2.1 Títulos nobiliarios en España\n2.2 Títulos nobiliarios británicos\n2.3 Títulos nobiliarios en Francia\n3 A alta nobreza\n3.1 Os Grandes de España\n3.2 Os Pares de Francia\n3.3 Os Electores do Sacro Imperio\n3.4 Os Lores-pares do Reino Unido\n4.1 Lei agnática\n4.2 Lei sálica\n4.3 Lei agnaticia\n4.4 Lei de primoxenitura\n4.5 Lei matriarcal\nA nobreza no pasado[editar | editar a fonte]\nA nobreza no pasado tiña unha importante presenza social e grandes privilexios, que foi perdendo mercé á democratización das sociedades.\nO estamento nobre[editar | editar a fonte]\nArtigo principal: Estamento nobre.\nEra un grupo de persoas privilexiadas, determinadas polo nacemento, que exercían un poder político importante en colaboración co monarca, e que, en teoría, contaban cunha serie de privilexios a cambio de cumprir cunha serie de deberes, especialmente o deber de prestar vasalaxe.\nXeralmente a nobreza estaba exenta do pago de impostos. Asemade, tampouco permitía ós seus membros o traballo manual, propio de plebeos; facía ostentación disto a través dunha multitude de métodos propios de cada cultura. Así, na China, os mandaríns nunca cortaban as unllas porque non traballaban coas mans; na Europa do Antigo Réxime os nobres tiñan a pel clara porque non traballaban baixo o sol, coma os campesiños.\nOs dereitos de señorío[editar | editar a fonte]\nArtigo principal: Señorío.\nEn moitas sociedades a nobreza gozaba de dereitos de señorío sobre determinados lugares, especialmente cando a súa orixe proviña de tempos de réxime feudal. Neses territorios o señor tiña dereitos múltiples sobre os seus habitantes plebeos (que recibían o nome de servos). A continuación descríbense varios, dos cales non todos eran gozados polos señores:\nAs terras traballadas polos servos eran da súa propiedade, pero el arrendáballas a cambio dunha renda.\nO señor tiña privilexios de monopolio, de tal forma que os plebeos tiñan que pagar unha taxa por utilizar certos servizos (p.ex. os muíños, as pontes etc.), pero tampouco non podían crear eles da súa propiedade eses servizos.\nO señor podía esixir dos seus servos traballos gratuítos, isto é, traballos realizados en propiedades do señor, para beneficio do señor e sen remuneración algunha. Estes traballos recibían o nome de corveas\nHabías diversas taxas que os servos debían pagar en diversos momentos da súa vida (p.ex. cando casaban).\nO señor controlaba en certa medida as vidas dos campesiños: non podían saír do señorío sen o seu permiso, nin tampouco non podían casar sen o seu coñecemento. Correspondía ó señor decidir cales dos seus servos ían ó exército.\nSe ben no pasado non era así, hoxe en día a nobreza toma forma a través de diversos títulos nobiliarios. Xeralmente eses títulos nobiliarios fan referencia a un lugar (e en tal caso título e nome van unidos pola preposición “de”), pero tamén a apelidos e a acontecementos (e entón, dependendo dos países, levan ou non o “de”). Os títulos nobiliarios levan implícita unha certa dignidade, de tal forma que hai títulos de maior dignidade que outros. Así, existe unha escala de títulos, pero esa escala depende dos países e do momento histórico.\nTítulos nobiliarios en España[editar | editar a fonte]\nArtigo principal: Títulos nobiliarios en España.\nHoxe en día, en España existen, e por esta orde de precedencia, os seguintes títulos:\nRei/Raíña, título que só ostenta o propio Rei de España.\nPríncipe/Princesa, que está atribuído con exclusividade ó sucesor á Coroa e ó marido dunha raíña.\nInfante/Infanta, que, baixo a forma de Infante de España, se lle concede a tódolos fillos do rei, coa excepción do sucesor, e ós do Príncipe de Asturias.\nDuque/Duquesa, título que xeralmente vai acompañado dunha Grandeza de España.\nMarqués/Marquesa, que é o título máis común na actualidade.\nConde/Condesa, que é un dos títulos máis antigos.\nVizconde/Vizcondesa, título moi pouco común.\nBarón/Baronesa, título que apareceu en España por influencia estranxeira.\nSeñor/Señora, dos cales apenas hai unha decena de títulos.\nA Grandeza de España engadida a un título calquera fai que se leve na orde de preferencia por riba dos que non a teñen, mesmo se teñen un título de maior dignidade, coa excepción dos títulos da realeza (rei, príncipe e infante).\nExistiron noutro tempo as dignidades nobiliarias de cabaleiro, escudeiro, fidalgo e infanzón (ordenadas de maior a menor), dentro da nobreza intitulada; e dentro da titulada, o de Adiantado, que se concedía ós que defendían a fronteira de Al-Ándalus, ou o de Condestable e Almirante, dous grandes cargos da corte que co tempo se fixeron hereditarios.\nTítulos nobiliarios británicos[editar | editar a fonte]\nArtigo principal: Títulos nobiliarios no Reino Unido.\nHoxe en día, no Reino Unido existen, e por esta orde de precedencia, os seguintes títulos:\nKing/Queen, ou rei, título que só ostenta o propio Rei do Reino Unido.\nPrince/Princess, ou príncipe, título que se lle concede a tódolos fillos do rei.\nDuke/Duchess, ou duque, título nobiliario que, á parte de corresponderlle a diversas liñaxes, está relacionado con diversas posicións na familia real.\nMarquess/Marchioness, ou marqués, título que pucas vaces se concede na actualidade.\nEarl/Countess, ou conde, título que lles corresponde ós condes británicos, sendo Count/Countess o título dos estranxeiros.\nViscount/Viscountess, ou vizconde, título moi pouco común.\nBaron/Baroness, ou barón, título moi común en Inglaterra, pero que non existe en Escocia.\nBaronet, ou baronete, título que leva aparellado o tratamento de sir.\nKnight, ou cabaleiro, único dos títulos que non é hereditario.\nEsquire, ou escudeiro, título dos fillos maiores dos pares.\nGentleman, ou xentil-home, título do resto dos fillos dos pares.\nAdemais, tódolos títulos por riba do de baronete e por debaixo do de príncipe son pares, o que tradicionalmente lles daba dereito a sentarse na Cámara dos lores. Dende 1999, só hai 92 pares nesa cámara alta, elixidos por diferentes procedementos.\nTítulos nobiliarios en Francia[editar | editar a fonte]\nArtigo principal: Títulos nobiliarios en Francia.\nEn Francia, a pesar de ser unha república, o estado recoñece os títulos nobiliarios, se ben non concede novos títulos. A xerarquía nobiliario é como segue:\nPrince/Princesse, ou príncipe.\nDuc/Duchesse, ou duque\nMarquis/Marquise, ou marqués.\nCompte/Comptesse, ou conde.\nVicompte/Vicomptesse, ou vizconde\nBaron/Baronne, ou barón.\nChevalier, ou cabaleiro.\nEcuyer, ou escudeiro.\nNo Antigo Réxime tamén se recoñecían os títulos de Vidame, traducido frecuentemente por señor, pero de dignidade inmediatamente inferior á de vizconde; e de Ecuyer, escudeiro, o último título da escala nobiliaria.\nDespois da Revolución Francesa, momento no cal tódolos títulos nobiliarios foron suprimidos, e tanto Napoleón Bonaparte como os reis da Restauración francesa confirmaron esta decisión, pero concederon os novos títulos que se conservan hoxe.\nA alta nobreza[editar | editar a fonte]\nEn moitas sociedades existía un grupo reducido de nobres cunha alta influencia e cuns grandes recursos, a alta nobreza. Nas sociedades en que o monarca non contaba con moito poder, este tiña que apoiarse na alta nobreza para gobernar; pola súa banda, a alta nobreza reclamaba privilexios especiais en contrapartida do seu apoio. Deste modo creouse un grupo dentro da nobreza que contaba con algúns privilexios especiais. Ese grupo da alta nobreza aínda se conserva nos sistemas nobiliarios de varios países.\nEn Europa un gran número de estados contaban con figuras institucionalizadas de alta nobreza, sempre con privilexios especiais. Así, por exemplo, España contaba cos Grandes; Francia cos Pares; o Sacro Imperio cos Electores; O Reino Unido cos Pares-lores etcétera.\nOs Grandes de España[editar | editar a fonte]\nArtigo principal: Grandeza de España.\nEn España a alta nobreza estaba representada polos Grandes, que gozaban do tratamento de “primo” por parte do rei, así como dos privilexios de poderen estar cubertos (con chapeu) e sentados diante do rei; tampouco podían ser arrestados excepto por orde expresa do rei. Pola contra, hoxe en día a grandeza comporta simplemente o tratamento de “Excelentísimo/a señor(a)”, e o de Ilustrísimo/a señor(a) ós fillos dun grande; asemade, élle concedida automaticamente ós fillos dos Infantes de España.\nOs Pares de Francia[editar | editar a fonte]\nArtigo principal: Pares de Francia.\nEn Francia a alta nobreza estaba representada polos Pares; en inicio eran doce, seis eclesiásticos e seis laicos, pero con posterioridade xa só se concedeu a señores laicos; nese senso, con anterioridade ó século XIV, foi concedida a condes e a duques, durante o XIV e o XV a diversos tipos de nobres, e a partir do XVI só se concedeu a duques. Os Pares de Francia gozaban do privilexio de ir ó Parlamento de París a corte de xustiza máis importante do reino, e ata o ascenso dos reis da dinastía de Valois correspondíalles aconsellar ó rei; esta función pasou logo ós Estados Xerais.\nOs Electores do Sacro Imperio[editar | editar a fonte]\nArtigo principal: Electorado do Sacro Imperio.\nNo Sacro Imperio a alta nobreza estaba representada polos Electores. Este título daba dereito ós seus posuidores a participar na elección do Emperador (aínda que a partir do século XV isto era unha mera formalidade). Así mesmo, gozaban tamén dun dos Oficios Imperiais, os cales entraban en xogo o día da coroación, e do trato de Alteza Serenísima no canto de Alteza Serena que se lle daba ós outros príncipes. Tamén exercían algunhas funcións que noutras rexións eran exercidas polo Emperador.\nOs Lores-pares do Reino Unido[editar | editar a fonte]\nArtigo principal: Lores do Reino Unido.\nNo Reino Unido a alta nobreza estaba representada polos Pares. Esta dignidade é unha das máis importantes do Reino, pois dá dereito a sentarse na Cámara dos Lores, se ben este dereito foi fortemente restrinxido ó longo do século XX; tamén gozan en teoría do dereito de acceso ó Soberano, de non seren arrestados por motivo dun proceso civil, aínda que estes dereitos xa non se utilizan na práctica. Asemade reciben o título de Lord ou Lady, segundo sexa home ou muller, seguido do nome do título que ostentan, razón pola cal son coñecidos como Lores do Reino Unido. Nas sesións da Cámara dos Lores e nas coroacións levan postos certos atavíos cerimoniais que só eles poden usar. Non obstante, cabe dicir que no Reino Unido, a diferenza do resto de Europa, a dignidade de par acompaña a tódolos títulos por riba do de baronete.\nNas sociedades estamentais, a pertenza a un ou outro estamento viña determinada polo nacemento, polo que así tamén a nobreza. Este é un dos principais aspectos que regula o dereito nobiliario, a sucesión no título de nobreza, que non está regulada da mesma forma que o resto das propiedades dunha persoa (a cal está reguladas polo Dereito de sucesións). Tradicionalmente a nobreza transmitía os títulos familiares ó fillo home primoxénito. Pero debido ós problemas sucesorios que se podían dar se o nobre non tiña fillos homes, en moitos países variouse en maior ou menor medida para permiti-lo acceso ó título ben ás ramas colaterais, ben ás mulleres. De aí derivan os diversos tipos de leis sucesorias que había ó longo de Europa. De todas formas, existen múltiples e diversas excepcións que se poden aplicar segundo os países.\nLei agnática[editar | editar a fonte]\nA lei agnática prevía que só un home descendente do fundador podía suceder nun título. Estaba baseada no feito de que un nobre tiña responsabilidades que só podían ser exercidas por homes (como a guerra), e en que a herdanza pasaba de pais a fillos, polo que non podía suceder alguén que non descendese do máis antigo propietario do título. Tiña dúas variantes:\nA agnación por primoxenitura establecía que sería o fillo home primoxénito do propietario o que o sucedería, ou no caso de morrer previamente ó pai, sucedería o neto primoxénito da súa liña, e así sucesivamente. En ausencia de descendentes, a sucesión volvería ó propietario morto e de aí ós seus descendentes; é dicir, extinta unha liña, sucedía a do fillo seguinte na orde de nacemento e maila súa liña. Aplícase incluso hoxe, con certas excepcións, na sucesión ós títulos de nobreza británicos, e tamén na sucesión ó trono do Crisantemo.\nA agnación por proximidade establecía que o trala morte dun propietario, o título correspondíalle ó que hoxe sería o sucesor do fundador da casa; isto é, cando morría o fundador, o título pasaba ó fillo maior; e á súa morte, ó seguinte irmán, e así sucesivamente ata que xa non quedasen fillos do fundador. Só entón pasaba á terceira xeración, e a través do primoxénito do primoxénito, e despois ós seus irmáns; pero só pasaría ós curmáns no caso de que o grupo de irmáns que entón ostentaban o título non tivese descendentes ningúns. Este complexo sistema buscaba que o propietario dun título fose o máis próximo ó fundador, e foi aplicado na sucesión ó Gran Principado de Kiev ata a chegada dos mongois no século XII.\nArtigo principal: Lei sálica.\nO nome desta lei provén dun conxunto de normas de carácter civil ditadas polos reis dos francos salios, chamadas leis sálicas. Estaba baseada no concepto de que as mulleres casadas pasaban a pertencer á familia do marido (o que, en teoría, podía permitir que unha muller solteira herdase un título). No que se refire á sucesión dos títulos de nobreza tiña diversas variantes:\nA variante absoluta, emparentada coa agnación de primoxenitura, prevía que só os homes podían suceder, mesmo se non eran descendentes do fundador. Aplicouse especialmente na sucesión ó trono de Francia.\nA variante quasi-sálica establecía o mesmo que a semisálica, pero coa diferenza que no canto de suceder a muller en ausencia de homes en liñas descendentes e colaterais, sucedería o seu fillo maior. Aplicouse sobre todo na Idade Media en Francia, e foi tamén a que prevían as leis franquistas para a sucesión do rei de España.\nA variante semisálica, permitía, cando non había sucesor home nin na liña descendente (fillos, netos, bisnetos...) nin nas colaterais (irmáns, sobriños, primos...), suceder nun título á unha muller, sempre e cando cumprise co dereito de primoxenitura. Aplicouse en diversos países e épocas, especialmente cando aplicar variante absoluta tería creado unha crise sucesoria. Tamén foi a que Filipe V impuxo en España trala súa chegada e que se mantivo ata 1830.\nLei agnaticia[editar | editar a fonte]\nA lei agnaticia, que non se debe confundir coa agnática, establece a sucesión do fillo home maior e da súa liña, e en ausencia de fillos homes, da filla femia maior e da súa liña; a falta suceden os irmáns coa mesma precedencia de liñas e sexo; en ausencia de irmáns, os tíos ou as súas liñas, na mesma orde, e así sucesivamente ata atopar un sucesor. Este sistema é o sistema tradicional de sucesión na Península Ibérica, e impera hoxe en día na sucesión ó trono británico.\nLei de primoxenitura[editar | editar a fonte]\nEsta lei establece o mesmo que a anterior, pero coa diferenza de que non hai distinción entre home e muller. Este é o sistema que se foi impondo ó longo do século XX nas monarquías europeas, especialmente cando nacera unha filla primoxénita. Os partidos políticos españois que apoian a monarquía anunciaron a reforma da Constitución para dar paso a esta lei, o mesmo que reformaron recentemente a lei para que este tipo de sucesión se aplique na sucesión ós títulos nobiliarios comúns.\nLei matriarcal[editar | editar a fonte]\nA lei matriarcal, máis que un sistema de sucesión, é unha forma de organización social. Segundo diversos estudosos, imperaba, en maior ou menor grao, sobre diversas comunidades primitivas, como por exemplo na Europa preindoeuropea; tamén continúa existindo en diversos lugares de América ou Asia; polo tanto tamén trata o tema da sucesión. Emporiso, débese ter en conta que non é realmente un sistema de sucesión nobiliaria, senón que trata máis ben a sucesión familiar. Existen, como nos demais sistemas, diversas variantes, nas que o home ten máis ou menos importancia.\nA variante exclusiva fai da sucesión un asunto exclusivo de mulleres, transmitindo a titularidade de nai a filla. Cando se trata dunha propiedade, xeralmente hai unha división, pero noutros casos nos que a división é imposible (v.g. un cargo hereditario) a transmisión faise á filla máis nova. Polo tanto a sucesión sería matrilineal e de ultimoxenitura.\nOutra variante é a matrifocal, onde as mulleres transmiten a propiedade, pero non a exercitan, senón que quedan baixo a tutela do irmán maior ou tío maior por parte da nai. Este sistema estaba presente na sucesión en algunhas sociedades do sur da India. Probablemente este sistema estea emparentado cunha variante da lei agnaticia aplicada no sur de Francia durante a Idade Media, segundo a cal cando a propiedade dun título recaía nunha muller, inmediatamente transmitíase ó seu marido.\nA Heráldica é unha das partes máis importantes do mundo nobiliario, e por ende tamén do dereito nobiliario. Neste punto, o dereito nobiliario consagra que os nobres teñen dereito a portar escudo de armas. Incluso en certos países (e non sempre nos monárquicos) é un dereito exclusivo da nobreza.\nAlén das convencións heráldicas para crear un escudo, o dereito tamén pon uns límites a esta creción. Por exemplo, enriba do escudo adoita ir unha coroa ou un helmo; este símbolo varía en función da categoría nobiliaria da persoa de que se trate. Así, un conde non pode pór coroa de rei no seu brasón, nin ó revés. Asemade, determinadas dignidades implican privilexios heráldicos especiais. Desta forma, os cabaleiros da Orde do Vélaro de Ouro podían colocar o devandito vélaro arredor do deu escudo.\nTraído desde "https://gl.wikipedia.org/w/index.php?title=Dereito_nobiliario&oldid=5480384"\nA última edición desta páxina foi o 6 de xuño de 2020 ás 22:20.


Vitaminas e minerais extras durante a lactación, son necesarios? | Consumer\nVitaminas e minerais extras durante a lactación, son necesarios?\nUnha dieta sa e equilibrada durante a lactación adoita achegar a unha nai sa todos os nutrientes que necesitan ela e o seu bebé\nData de publicación: Xoves, 06deSetembrode2012\nO leite materno proporciona todos os nutrientes que necesita o bebé durante a primeira etapa da súa vida e, sobre todo, provelle dos minerais e vitaminas que require para o seu desenvolvemento. Para que os niveis destes micronutrientes sexan adecuados, a dieta da nai durante a lactación debe ser sa e equilibrada, xa que así a muller toma as vitaminas e minerais que precisan ela e o seu pequeno. Con todo, en casos especiais, hai nais que si necesitan achegues extras, tal e como se detalla a continuación.\nDieta da nai durante a lactación\nNon adoita ser necesario que a nai tome achegue de vitaminas durante a lactación\nO leite materno é o mellor alimento que unha nai lle pode proporcionar ao seu fillo e, por iso, os profesionais da saúde recomendan a lactación exclusiva durante o primeiros seis meses de vida do bebé. Para que o achegar nutritivo e de vitaminas do leite materno ao bebé sexa adecuado, non adoita ser necesario, con todo, que a nai siga unha dieta especial durante o período de lactación.\nXullo Basulto, membro da Asociación Española de Dietistas-Nutricionistas (AEDN), afirma que a alimentación, así como o achegue de vitaminas , durante a lactación “non debe ser moi distinta á doutras etapas”, posto que, salvo desnutrición clara, “o estado nutricional da nai non interfere na produción láctea, nin na calidade do leite”. Este especialista recomenda, sobre todo, unha dieta sa e equilibrada para asegurar que a nai obteña os suficientes micronutrientes tanto para ela, como para o bebé.\nTal como apunta a guía para profesionais do Comité de Lactación Materna da Asociación Española de Pediatría (AEP), para producir o leite a glándula mamaria da muller utiliza, ante todo, os “principios dos seus reservas”. De modo que a composición do leite materno “garda escasa correlación coa dieta da nai”. O recomendable durante esta etapa, apunta este comité, é que a nai “teña unha alimentación variada, equilibrada e nutritiva”.\nA Organización Mundial da Saúde (OMS), pola súa banda, sinala que o leite materno “proporciona toda a enerxía e os nutrientes que necesita o bebé durante os seus primeiros meses de vida”, entre eles as vitaminas, e segue achegándolle “polo menos a metade das súas necesidades nutricionais” durante a segunda metade do primeiro ano e ata un terzo durante o segundo ano de vida.\nVitaminas e minerais no leite materno\nSe a dieta da nai é correcta, o normal é que o seu leite conteña os nutrientes que o seu bebé necesita\nOs micronutrientes, formados polas vitaminas e os minerais, son un dos principais beneficios que o leite materno achega ao bebé de forma natural. En especial algúns como o ferro, o calcio, o iodo ou a vitamina A, que son fundamentais para un correcto desenvolvemento físico do pequeno.\nSe a dieta da nai é correcta, non ten por que producirse ningunha deficiencia destes no neno, nin necesitarse ningunha suplementación especial, excepto no caso do iodo.\nNais que si precisan achegues extras\nCon todo, non todas as nais son iguais e, en ocasións, si pode ser preciso inxerir un achegue extra de vitaminas durante a lactación. O Comité de Lactación Materna sinala no seu guía de lactación algunhas situacións especiais que si afectan dun modo negativo á cantidade dalgúns micronutrientes no leite materno e que, por tanto, poden afectar á súa calidade:\nNais con desnutrición: neste caso aconséllase ás nais suplementos de ferro, zinc e vitamina C.\nNais con intolerancia á lactosa: a súa dieta require alimentos ricos en calcio como os boquerones, sardiñas, peixes, froitos secos, legumes e carne.\nNais con anemia: nestas situacións recoméndase unha dieta rica en ferro e vitamina C.\nNais vexetarianas: os bebés lactantes destas nais poden presentar déficit de vitaminas do grupo B e calcio.\nNais adolescentes: debe inxerir alimentos con alto contido en calcio e suplementos de vitamina D3 e ferro.\nRecomendacións para a dieta durante a lactación\nO Comité de lactación materna da Asociación Española de Pediatría recomenda ás nais lactantes unha alimentación variada, equilibrada e nutritiva, así como seguir as seguintes pautas:\nComer sen restricións froitas e verduras frescas, ricas en vitaminas hidrosolubles e minerais.\nTer poucas limitacións ou a diario de legumes, patacas, féculas, arroz e fariñas.\nIncluír con moderación os alimentos proteicos como peixes, carnes vermellas e ovos.\nAlimentarse con pouca cantidade de graxas animais; é preferible substituílas por graxas vexetais.\nComer de forma ocasional doces, lambetadas e produtos de confeitaría.\nTomar suplementos de iodo: entre 200 e 300 miligramos ao día desde o comezo do embarazo e durante a lactación.\nlactación materna leite materno alimentación bebé Dieta lactancia-gl lactante-gl leche-gl minerales-gl vitaminas


Tortilla estilo Betanzos | Me gusta ir al super\n20 g Caldo de carne\n80 g Ovo\nCórtanse as patacas en anacos moi finos, engádeselles un pouco de sal e frítense nunha boa cantidade de aceite. Por outro lado, bátense os ovos ata que adquiran unha textura esponxosa e engádeselles un chisco de sal. Cando as patacas estean ben fritidas, elimínaselles parte do aceite, escórrense e engádenselles os ovos batidos e unha cunca de caldo, despois vértese a mestura nunha tixola con aceite ben quente e do tamaño do que se queira facer a tortilla.\nComo o seu propio nome indica, esta tortilla faise na vila coruñesa de Betanzos. Esta forma de preparar a tortilla é moi particular xa que está feita con poucas patacas e moito ovo de maneira que non se conseguen integrar e formar realmente unha tortilla unitaria senón que as patacas "nadan" no ovo. Elabórase con patacas da terra e ovos de curral. A tortilla caracterízase pola súa intensa cor amarela que lle dá o ovo fresco.


Únete ao equipo en Element Society (a nosa páxina de empregos) (inclúe traballos NCS)\n¿Encántache traballar cos mozos e velas alcanzar o incrible? A continuación, aplícase para unirte ao noso equipo.\nAo traballar na Sociedade Elemento, axuda aos mozos a conseguir o incrible, capacitará aos mozos para cambiar as súas comunidades, crear as súas propias aspiracións e converterse en modelos para os seus compañeiros.\nElement Society é unha organización benéfica rexistrada (número: 1157932), unha empresa rexistrada limitada por garantía (número: 08576383) e un proveedor de aprendizaxe rexistrado (UKPRN: 10047367).\nElement Society está comprometida coa salvagarda dos nenos e os mozos.\nElement Society é un empresario de Igualdade de Oportunidades.\nVostede é unha persoa que está apaixonada por marcar a diferenza?\nA experiencia NCS que cambia a vida non sería posible sen o traballo do noso persoal de inspiración inspirado.\nPodes formar parte deste incrible movemento xuvenil. O noso persoal estacional está no corazón de NCS e estamos orgullosos das miles de persoas que motivan, lideran e inspiran aos mozos na súa viaxe NCS. O éxito de NCS non sería posible sen a paixón e dedicación do noso persoal estacional do equipo NCS.\nSe estás interesado en calquera destes roles, descargue os documentos a continuación e envíe un formulario de solicitude ao noso equipo NCS en: ncs@elementsociety.co.uk\nFormulario de Solicitude de Emprego\nPrazo para as solicitudes - Martes 26 Febreiro 2019.\nLea atentamente toda a información e asegúrese de estar dispoñible para as datas clave dentro da descrición do traballo.\nPOSICIÓNS REDORES DE TODO AÑO\nQueremos traballar con persoas que son apaixonadas por apoiar aos mozos para lograr o incrible.\nNon hai publicacións actuais dispoñibles.


Manuel Rivas recolle o premio "Celanova, Casa dos Poetas"\nInicio/Cultura/Manuel Rivas recolle o premio “Celanova, Casa dos Poetas”\nManuel Rivas recolle o premio “Celanova, Casa dos Poetas”\nEsta distinción homenaxea a un galego que ao longo da súa vida destacara pola súa defensa dos valores culturais de Galicia\nO escritor Manuel Rivas, tras recibir o galardón.\nO escritor e xornalista Manuel Rivas recibía na mañá do 7 de setembro na Casa do Concello de Celanova o trixésimo premio “Celanova, Casa dos Poetas”. Este galardón ten como finalidade homenaxear a un galego que ao longo da súa vida destacara pola súa defensa dos valores culturais de Galicia.\nNa cerimonia de entrega estiveron presentes, entre outros, o presidente da Fundación Curros Enríquez e alcalde de Celanova, José Luís Ferro Iglesias; o presidente da Real Academia Galega (RAG), Xesús Alonso Montero; o conselleiro de Cultura, Xesús Vázquez, e o músico e escritor, Xurxo Souto, encargado das palabras de gabanza ao premiado. ManNeste acto tamén se puido desfrutar coas actuacións do banda de gaitas de Celanova e do grupo Zoar Ensemble.\ncasa dos poetas Celanova Manuel rivas premio


INSEMINARIO: A pena de morte\nposted by inseminario @ 1:29 da tarde\nAt 9:57 da manhã, A Raíña Vermella said...\nSuper a Favor de Inseminario. Solucións imaxinativas e novidosas para os grandes problemas da nosa época. Cadeira de deputad@(s)para Inseminario! Ou mellor: columna na Razón para Inseminario!! (que cunde máis).\nP.D: boísimo o do fiestiguai ou folligal, rapac@s. Graciñas por distraerme terriblemente do traballo e provocar unha baixada do meu rendemento.:p\nAt 4:32 da tarde, inseminario said...\nSuper A Favor de rendir pouco no traballo e aproveitar para facer cousas produtivas


Nada máis alá\nAgardamos na beira,\npara nacer libres,\ndo meu... do teu,\ndas pocións máxicas...\nInvertindo os contos que non cesan\ndando sen cálculo,\nfacendo regazo, celebrando\nda vida de vitalidade e desexos\nde sensible sinfonía,\nmovéndonos coma peixes,\nondeando o mar de ventres latexantes,\nsen leis que mordan o inconsciente\nAgardamos á beira,\nnon amanses o dragón\nA súa formación en danza comeza no ano 1986 e pasa por toda clase de disciplinas, desde Danza Clásica, American Jazz, Danza Moderna ou Expresión Corporal ata Danza Contemporánea, á que terminará por dedicarse completamente.\nPolo seu interese na interacción da danza e a fusión entre movemento, expresión e emoción, entra no campo da improvisación e no estudo de disciplinas orientais. Merece unha mención especial a danza Butoh, pois inflúe notablemente en todo o seu traballo e na filosofía que adopta con respecto ao corpo e ao movemento. Así, comezan unha procura e investigación persoais nas que contacta con multitude de persoas dedicadas á creación e á interpretación, da rama contemporánea e as artes escénicas.\nNo seu traballo como bailarina e coreógrafa colabora con artistas de diferentes ámbitos: composición, baile, música, pintura, poesía e interpretación, e traballa tamén como repetidora, asistente de coreografía e axudante de dirección. Como mestra imparte cursos, obradoiros e clases desde moi nova.\nDesde o ano 2007 dedícase a ser nai e a educar os seus tres fillos e, aínda que o seu labor formativo e coreográfico nunca cesou por completo, nos últimos anos volve formar parte importante da súa vida. Forma e apoia mozas e mozos con inquietudes artísticas e continúa no seu empeño por unha danza libre, xeradora, transformadora e independente. Así, aposta por un grupo de investigación en danza, Permodus Danza, caracterizado pola diversidade do ser, a heteroxeneidade corporal, a independencia artística e a liberdade.


Máis alá do transformador: 2013\nUn novo día en Dublín, nubes, algo de sol, moita luz na terra de U2. Nova casa, un lugar dende onde emocianarnos, sair a buscar novas experiencias, devorar cultura, porse un pouco na pel desta cidade, deste país luchador polas libertades individuáis e colectivas.\nUn novo intercambio de casa con unha familia dublinesa; muller branca con un home negro e tres fillos. Unha familia xa case convencional, difícil de imaginar fai 40 anos. Onte chegamos a súa casa en Dublín, no barrio de Ranelach. Unha casa de fináis do XIX, rehabilitada e ampliada fai uns meses por unha arquitecta tocada polo don da poesía. Unha casa que crece sobre a orixinaria sen violala. Gústanos moito, todos son detalles para disfrutar da luz, a vexetación, os mobles, unha cova agarimosa dende onde planear saidas a cazar, a cazar emocións, e voltar, voltar a descansar, a recuperarse para voltar a sair.\nUnha cidade, unhas fotos, unha elección, uns mails, unha dirección, e unha chave debaixo do caldeiro do lixo son suficientes para establecer unha relación de confianza e entrar nunha casa a 2000 km da nosa. Ao mellor son cousas así as que farán que o mundo sexa máis habitable.\nPublicado por Bautista Sotelo en 12:36 p. m. No hay comentarios:\nDe Caldelas a Irlanda.\nAcabo de entrar no meu blog e non dou tino do tempo que levo sen escribir unha nova entrada. Tiven que comprobar varias veces se a última era verdadeiramente a de Antón e o fútbol. Son tmomentos complicados onde o tempo cada vez é máis escaso, e compre telo para poder escribir sobre calquera tema, ainda que sexa unha pequena entrada. Publico algo a veces no facebook e paréceme interesante como medio para comunicar cousas, propostas, suxerencias, estados, pero é demasiado inmediato, fugaz, efímero.\nAcabamos de instalarnos en Dublín, e nestes días de vacacións reais vou intentar voltar a máis alá do transformador, logo de pasar uns días no Castro, que cada vez lle queda menos do mundo de máis alá na súa deriva histórica.\nPublicado por Bautista Sotelo en 12:39 p. m. No hay comentarios:\nMúsica brasileña para Antón\nDe cativo levamos a Antón ao Olímpic para que xugara ao fútbol cos nenos da Floresta. Aceptou, pero cando foi e viu que os nenos xogaban bastante ben, algo non lle gustou, e non quixo voltar. A fináis do ano pasado, Antón ten agora diez anos, o interés por iste deporte de masas surdiu invadindoo todo. Antón quixo a puntarse a unhas clases de fútbol, (Junior, Barça...), fixose inseparable de unha pelota. A súa curiosidade sobre este deporte é infinita. Mira partidos no Ipad, investiga sobre os xugadores actuais, antigos, achégase aos kioscos para mercar xornáis deportivos, tapizou a súa habitación con fotos dos xugadores famosos.Voltou ao Olímpic. Conta as horas e os días para ir aos entrenamentos e os partidos. A súa boa formación atlética pronto deu resultados. Contra o Santa Isabel marcou 6 goles e Antón fixose visibel para o equipo. Deixou case o atletismo. É un neno moi feliz, e creo que o fútbol axudou moito. Onte cando íamos a Terrassa, estaba nervioso, moi nervioso. dixenlle que se tranquilizara.\n- Papa, si queres que me tranquilice ponme música brasileña."\nPublicado por Bautista Sotelo en 9:54 a. m. No hay comentarios:


ACTUALIZACIÓN INFORMACIÓN APÍCOLA 31/03/2020 CRISE CORONAVIRUS\nDespois da publicación o pasado 29 de marzo do decreto que restrinxe as actividades laborais a aquelas estrictamente esenciais, informamos os socios e socias que este decreto non modifica as normas publicadas ata agora respecto ó mantemento da actividade apícola, que pode continuar como ata agora, sexa para profesionais como para autoconsumo.\nDe tódolos xeitos, durante a aplicación do decreto, ata o 9 de abril, hai que restrinxir ó mínimo indispensable os desprazamentos ás colmeas ou aqueles necesarios para a a actividade. A aplicación será moi restrictiva e, no caso dun control, só se poderá xustificar se o desprazamento é estrictamente necesario. Se o motivo do mesmo se pode aprazar ata despois do 9 de abril recoméndase facelo, para evitar posibles sancións. Lamentablemente a clave estará na interpretación individual que fagan en cada caso as Forzas de Seguridade do que é un desprazamento indispensable para atender unha actividade apícola esencial.\nDebido a esta nova situación, o persoal de AGA seguirá ofrecendo os servizos habituais só por teletraballo, atendendo por teléfono móbil e email. No caso de Erica Mel, continúa o traballo nas instalacións de Arzúa, pero restrinxindo a atención presencial ó mínimo.\nA partir de agora e ata que remate esta situación de emerxencia os contactos de AGA e Erica Mel serán:\nConsultas xerais: Móbil 630 069 637 (tamén whatsapp)\nConsultas técnicas e sanitarias: Móbil 630 83 83 12 (tamén whatsapp)\nTeléfono fixo: 981 508 142


Broken Peach: “A xente o que lle gusta é o rock & roll, o que pasa é que non se dá de conta” – A Movida\nBroken Peach: “A xente o que lle gusta é o rock & roll, o que pasa é que non se dá de conta”\nPosted on 14 Agosto, 2019 by Tamara Novoa\nPepo, Lara, Érika, Lewis, Rubén, Julián e Sela son Broken Peach, unha das bandas viguesas do momento. É difícil non coñecelos porque están en case todos os saraos da cidade e arredores. Sen ir máis lonxe, mañá os poderemos ver en La Fiesta do Pazo de Cea xunto a Iván Ferreiro e Mikel Erentxun e o domingo pecharán a romaría de San Roque.\nSodes unha das bandas do momento, non parades.\nEstamos a vivir un pequeno soño. Non agardábamos tanto traballo e moito menos ter acceso a cousas tan guais. Onte tocamos nas festas da Peregrina en Pontevedra e deu un resultado fantástico. A praza estaba abarrotada de xente e o feedback do público foi moi bo, unha pasada!\nIdes cumprir 10 anos xuntos, pero cando notastes ese subidón?\nHai tres ou catro anos que pasamos de ter un volume de traballo digno a duplicalo. Comezou a haber moito máis interese por sitios nos que levabamos tempo intentando entrar como concellos, festas… cousas para as que precisas un certo nivel de fama e repercusión. Vimos como despegaba o traballo duro de todos estes anos.\nO paso por Got Talent axudou?\nTivo certa repercusión e viuno moitísima xente porque é un canle de televisión de máxima audiencia, pero non notamos que revertese en máis traballo.\nOutro momento importante vivido ao longo destes anos foi o alcance conseguido co vídeo no que interpretades This is Halloween de Tim Burton.\nEse si que foi un punto de inflexión. Sobre todo en redes sociais, público, fans… Pese a que non reverteu tampouco en traballo porque é algo moi específico o tema de Halloween, que só vale para esa época do ano. Si que a nivel redes sociais foi un boom, pasamos de ter uns 6.000 seguidores a ter 90.000. Puidemos vivir en carne propia o significado de que se viralice algo. Alguén nun punto do mapa decidiu compartilo nunha páxina oficial de Tim Burton e a partir de aí subiu como a escuma.\nA raíz diso, non xurdiu a oportunidade de facer unha xira polos EE.UU?\n[Risos] Pois aínda que pareza mentira houbo propostas bastante serias, chegando a pasar presupostos, estudando todos os custes etc. O que pasa é que non tivemos a oportunidade de dar o salto, quizais porque certa parte do traballo átanos a estar aquí e por axenda é complicado de compaxinar, pero dispostos estamos e estaremos sempre. Teñen saído cousas moi chulas, chamáronnos de Disney Land París e incluso de Exipto!\nComo escolledes as cancións que ides brokenizar?\nEliximos as cancións que máis nos gustan e que cremos que van funcionar mellor co público. As levamos ao local de ensaio e lle damos un tratamento como si foran propias. Acostumamos a facer un arranxo bastante cañeiro porque a xente o que lle gusta é o rock & roll o que pasa é que non se dá de conta. Lévanos bastante tempo conseguir esa harmonía vocal e darlle toda esa calidade a que estamos acostumados.\nPor iso dicides que vos brokenizades non versionades temas, non si?\nEn lugar de copiar o que xa está feito, que merece todo o respecto do mundo e está xenial, nos intentamos levalo por un lado máis artístico. Queremos que a xente nos contrate non só porque lle gusta e coñece as cancións, senón porque lle gustan as nosas versións.\nA estética é tamén un dos vosos puntos fortes.\nSi, é un 50%. Nós sempre dicimos que a xente ve e escoita ao 50%. E se o que ve lle gusta, sempre vai ser máis fácil que o que escoita tamén. Que os sete membros da banda vaiamos cunha estética rechamante é algo que ao público lle encanta.\nMañá actuades no Pazo de Cea o domingo en San Roque, atoparemos o mesmo espectáculo ou o variades?\nHaberá algunha sorpresa, pero acostumamos a manter un espectáculo bastante fiel ao que facemos sempre. Moita xente ven a vernos polo que xa saben que facemos. Porque sabemos que o sold out de La Fiesta é por vernos a nós; creo que ninguén vai por ver a Iván Ferreiro ou a Mikel Erentxun. [risos]\nO himno para o mundial junior de balonmán que se celebrou en Vigo hai unhas semanas foi o voso primeiro tema propio, virán máis?\nEstamos no noso décimo aniversario e queremos facer algo espacial. Temos sorpresas preparadas para o final deste ano. O do himno fixo que adiantaramos o calendario bastante. Xurdiu esa oportunidade e non a quixemos desaproveitar. Pero haberá máis cousiñas.\nPodemos agardar entón por un disco composto por vós?\nÉ moi probable.\nBroken Peach conciertos en Vigo entrevista a Broken Peach got talent grupo de Vigo grupos de Vigo la fiesta MUSICAVIGO san roque This is Halloween Vigo


Temos unha cita en Barro, Cambados, Arteixo, As Pontes e Culleredo - Novas - Sermos O Diario Galego\nImaxe da presentación en Arzúa\n| Redacción 04 de xuño de 2018 (10:48 h.)\nTAGS: Barro Cambados Arteixo Pontes\nEsta segunda feira, 4 de xuño, as presentacións de O Diario Galego recalan en Barro e mais en Cambados. Os dous terán lugar ás 20h30 horas. En Barro, o acto, que convoca a Asociación Cultural Barosa, será no Centro Cívico e contará coas intervencións de Pilar Allegue, profesora da Universidade de Vigo, e María Obelleiro, directora do semanario Sermos Galiza. En Cambados, e convocado pola Mesa pola Normalización Lingüística, o acto desenvolverase en Exposalnés e contará coas intervencións dos escritores Adela Leiro e Ramón Caride e mais de Roberto Vilameá, membro do Consello de Administración de Sermos Galiza.\nEsta terza feira, 5 de xuño, a presentación de Arteixo, convocada pola Mesa, terá lugar na Sala de Exposicións do Centro Cívico e Cultural (Paseo fluvial) ás 20h. Intervirán o poeta e mariñeiro Xan Iglesias e o presidente do Consello de Administración de Sermos Galiza, Xoan Costa. Este mesmo día, a presentación de As Pontes comezará as 20:30h na Casa do Dopeso (r/Rosalía de Castro, 28) e contará coas intervencións da responsábel da Mesa nas Pontes, Mónica da Silva e de Xurxo Souto e Nicolasa Castro, membros do Consello de Administración de Sermos Galiza.\nNa cuarta feira, 6 de xuño, Culleredo acollerá a presentación de O Diario Galego ás 19:30h en Vila Melania. O acto, convocado pola Mesa, contará coa intervención da cantautora da localidade Bea "a de Estrella" e con María Obelleiro como directora do semanario Sermos Galiza.\nContamos coa túa presenza para escoitar as suxestións e resolvermos as túas dúbidas.


Mariñeiros: Os Maios – Escola Infantil de Betanzos\nOla familias! O mes pasado estivemos a coñecer os insectos que adoitamos ver na primavera axudándonnos, por exemplo, dun panel de relación e dun obradoiro de maquillaxe. Tamén celebramos a festa dos maios.\nPor outra parte traballamos o corpo humano a través dunha silueta na que tiñamos que pegar as diferentes partes. Con respecto ás emocións conseguimos identificalas por medio dun dado, un vídeo do Monstruo das Cores e un panel no que as distintas educadoras aparecen sorrindo, chorando…\nCompartimos ademais dúas fotografías nas que o pasamos en grande: unha de psicomotricidade e outra xogando con pompas de xabón. Despedímonos cos aniversarios de Nico e David O. Felices 3 aniños pequerrechos 🙂


Campo do Fragoso CLXIX – Brétemas\nCampo do Fragoso CLXIX\n30 de Novembro de 2015 /en Artigos Faro de Vigo, Campo do Fragoso, Celta de Vigo, Fútbol/por bretemas\nTras os tres últimos partidos, as derrotas co Valencia e Coruña e a vitoria apurada co Sporting, non hai dúbida que o Celta caíu nunha pequena fochanca. A pesar dos tres valiosos puntos, na noitiña do sábado a maioría dos xogadores de Eduardo Berizzo ofreceron unha imaxe borrosa, sobre todo na primeira media hora da segunda parte, moi lonxe daqueloutra luminosa das xornadas de fulgor coa que comezaron esta magnífica campaña. Un retroceso na calidade do xogo que quizais poida ser explicado quizais por unha certa rixidez táctica de Berizzo ou como efecto dun baixón físico colectivo, tamén comprensible tras un inicio onde o equipo despregou unha intensidade grandiosa e onde foron moi escasas as rotacións e mesmo os trocos. Xaora, semella que, por ventura, nesta tempada esta crise de outono queda moi lonxe daqueloutra da pasada que conxelou ao equipo durante unha decena de xornadas.\nO sábado Berizzo demostrou que é consciente da existencia do problema e intentou afrontalo. Modificou o seu once clásico e deixou a Aspas e Wass no banco. Porén, a entrada de Bongonda, Guidetti e Planas non mellorou a situación, sendo a reincorporación de Cabral a que axudou a recuperar certa orde e serenidade defensiva. Xaora, o Celta nunca foi capaz de mandar co seu ritmo de xogo nin establecer unha conexión fluída entre as súas tres liñas. O Celta funcionaba sen harmonía e sen partitura combinativa. Apenas as aparicións e conducións de Hernández, o mellor dos celestes, permitían trazar algunhas liñas interiores profundas sobre a dianteira. Así naceu o gol de Orellana, transcorrido apenas un cuarto de hora, despois dun servizo diagonal de Nolito, froito da primeira chegada combinada. E moi pouco máis podemos reseñar na produción atacante celeste durante a hora seguinte, discretísima se lembramos partidos anteriores.\nOs de Abelardo, en clara superioridade no medio do campo, souberon incomodar a Augusto Fernández, que tivo enormes dificultades para sacar a pelota en superioridade. A pesar dos esforzos polo centro de Hernández, o Celta non conseguía xuntar as súas liñas, mais aínda cando non funcionaba a nova disposición das súas bandas, fose por que Bongonda non entendeu aínda a caligrafía do encerado do seu adestrador, fose por que Nolito non se asocia con Planas coa mesma facilidade coa que adoita facelo con Jonny. Tras o descanso, o Celta pareceu que se ía a pique, pero non naufragou. O gol xixonés chegou cunha cantada antolóxica de Sergio que entregou un saque de porta a biqueira de Carlos Castro. Un erro garrafal, síntoma da falta de confianza que nas últimas xornadas arrastra o porteiro de Catoira, un problema xa imposible de agochar, que obrigará ao adestrador a tomar unha decisión sobre quen debe asumir esa responsabilidade.\nMais na noitiña do sábado non todos os nubeiros foron adversos e algunha das fadas foron propicias para os nosos. O Sporting chegaba con facilidade diante de Sergio, mais sobráballe inxeleza no remate. Faltando un cuarto de hora, Berizzo entendeu o caso e incorporou a Iago Aspas. O de Moaña reivindicou o seu liderado e revolucionou o partido: deulle acougo ao equipo baixando a pelota, creou espazos entre os centrais e proporcionoulle un balón longo a Nolito que marcou o gol da vitoria tras un rexeite do meta asturiano. Un partido ruín no xogo, que se resolvía nun aparente golpe de fortuna.\nEsta primeira crise da tempada evidencia algunhas carencias do Celta que ten un equipo (apenas trece ou catorce xogadores) moi xeitoso, mais un cadro moi curto e con escasas alternativas. Quizais sexa o momento ideal de botar man da canteira ou de reforzarse no mercado de inverno nas posicións máis precarias.\nEtiquetas: eduardo_berizzo, iago_aspas, nolito, orellana, sergio\nhttps://bretemas.gal/wp-content/uploads/2015/11/tercio-liga-3.jpg 260 318 bretemas https://bretemas.gal/wp-content/uploads/2018/09/logobr2-2.png bretemas2015-11-30 07:35:222015-11-30 07:35:22Campo do Fragoso CLXIX


EUOGrove: Ás voltas co Tiro a Pichón\nOnte, traballadores (representados polos distintos comités de empresa), empresarios (das distintas organizacións) e partidos políticos asinamos un documento polo que pedíamos unha moratoria ao campionato sempre dentro da legalidade.\nMais desde EU – EdG sentímonos tristes pola falla de dous grupos políticos, PSOE e BNG. O PSOE, liderado polo seu candidato, desmarcouse deste fronte común para vender xestión ante protesta, unha protesta que non existiu, senón que foi unha proposta. O señor Cacabelos tentou anotarse puntos para si xogando co que nós pensamos era información privilexiada, rompendo o consenso social en prol dunha publicidade propia, feito que criticamos desde a nosa postura de esquerdas.\nO BNG pola súa parte escusouse con que era un problema da empresa. Para o BNG os problemas sociais son privados. Nós pensamos que deberían ter estado na reunión aínda que fose para expresar a súa postura en contra do documento.\nPor outra banda, resaltar a falla total de planificación turística no noso Concello. Se se cancelase o tiro ao pichón, quedaríamos “en bragas”. Isto é debido a unha nefasta xestión turística do Concello durante os últimos anos, que nós calificamos como inexistente, e pola cal estamos a pagar as consecuencias: turismo estacionalizado, precariedade laboral, salarios baixos…\nDesde EU – EdG pensamos que é necesario abrir un diálogo social coas partes implicadas neste caso no sector turístico para entre todos buscar alternativas que den un pulo a tan importante fonte de ingresos no noso municipio. É necesario impulsar o Consello Económico e Social e apostar pola democracia participativa para deste xeito atopar solucións e alternativas aos problemas que van xurdindo día a día.


NOVAS DAS BIBLIOTECAS: As bibliotecas na Feira do Libro de Redondela\nAs bibliotecas na Feira do Libro de Redondela\nDo 16 ao 19 de xuño as bibliotecas municipais estaremos presentes na Feira do Libro de Redondela, no espazo instalado nos xardíns xunto á estatua de Castelao.\nQue vos podedes atopar no "Espazo Biblioteca"?:\nLibros para consultar, xogos e contos para os nenos e a posibilidade de facervos socios da mesma con só presentar o DNI e cubrir o impreso de solicitude.\nPARA CELEBRAR ESTE EVENTO CADA PERSOA QUE SE FAGA SOCIA DA BIBLIOTECA NO STAND DA MESMA LEVARÁ UN AGASALLO que consistirá nunha bolsa das bibliotecas decorada coa Coca Simona, en tea + 1 exemplar en galego de "Vinte mil leguas baixo dos mares" de Jules Verne + 1 marcapáxinas conmemorativo do 400 aniversario do pasamento de Miguel de Cervantes e de William Shakespeare + 1 marcapáxinas conmemorativo das Letras Galegas 2016, editado polo Servizo de Normalización Lingüística do Concello.\nAsí mesmo o DOMINGO 19 ás 18:00, gozaremos da man de María José Villar e a Asociación de Amigos das Bibliotecas Municipais de Redondela do contacontos "O soldadiño de Chumbo". Terá lugar no espazo adicado ás actividades (xunto ao da biblioteca)\nColabora nesta actividade a Asociación de Amigos das Bibliotecas Municipais de Redondela.\nVelaquí podedes ver as actividades programadas para esta Feira do Libro redondelá:\nEtiquetas: Actividades, As nosas bibliotecas, Feira do Libro de Redondela, Premios e efemérides Publicado por Bibliotecas Municipais de Redondela